77.          ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ                Αριθ. 1027628/2281/0016                 της 3/26 Μαρτ. 1997 (ΦΕΚ Β΄228) Πληρωμές ειδικής αρμοδιότητας των Δημοσίων Οικονομικών Υπηρεσιών (άρθρου 37 του Ν. 2362/1995). Έχοντας υπόψη: Τις διατάξεις του άρθρου 37 του Ν. 2362/95 (Φ,Ε.Κ. 247/Α/95) «Περί Δημοσίου Λογιστικού, Ελέγχου των δαπανών του Κράτους και άλλες διατάξεις», αποφασίζουμε: Α.Καθορίζουμε τον τύπο και το περιεχόμενο του τίτλου πληρωμής, με βάση τον οποίον πληρώνονται: α)Τα έξοδα εκτελέσεως σε βάρος της περιουσίας οφειλετών του Δημοσίου. β)Τα έξοδα μεταφοράς δημοσίων χρημάτων και αξιών. γ)Η αποζημίωση και τα οδοιπορικά των δικαστικών αντιπροσώπων και γραμματέων. Τα χαρακτηριστικά του τίτλου είναι τα εξής: 1)Ονομάζεται «ΕΝΤΟΛΗ ΠΛΗΡΩΜΗΣ». 2)Είναι τριπλότυπο έντυπο και εκτυπώνεται σε αυτογραφικό χαρτί (CΒ, CFΒ, CF) τριών χρωμάτων. Το πρώτο φύλλο με την ένδειξη «ΣΤΕΛΕΧΟΣ» είναι χρώματος λευκού. Το δεύτερο φύλλο με την ένδειξη «ΓΙΑ ΤΟ ΕΛΕΓΚΤΙΚΟ ΣΥΝΕΔΡΙΟ» είναι χρώματος ροζ. Το τρίτο φύλλο με την ένδειξη «ΓΙΑ ΤΟ ΑΡΧΕΙΟ ΤΗΣ Δ.Ο.Υ.» είναι χρώματος κίτρινου. 3)Φέρουν αρίθμηση ενιαία για όλες τις Δ.Ο.Υ. 4)Είναι διαστάσεων 29,7X21 εκατοστά (με τη διάτρηση 1,5εκ.). 5)Το δεύτερο και τρίτο φύλλο φέρουν διάτρηση στη διάσταση των 21 εκ. 6)Βιβλιοδετούνται σε στελέχη των πενήντα τριπλοτύπων. 7)Το κείμενο και η γραμμογράφηση της «ΕΝΤΟΛΗΣ ΠΛΗΡΩΜΗΣ» θα είναι όπως το συνημμένο υπόδειγμα. Β.Οι πληρωμές για την περίπτωση (α)της παραγράφου Α καταλογίζονται σε βάρος του ΚΑΕ 0893 του φορέα 120 του προϋπολογισμού εξόδων του Υπ. Οικονομικών, για την περίπτωση (β)σε βάρος του Κ.Α.Ε. 0822 του ιδίου φορέα του Υπ. Οικονομικών και για την περίπτωση (γ)σε βάρος του ΚΑΕ 5143 του φορέα 130 του προϋπολογισμού εξόδων του Υπουργείου Εσωτερικών, Δημόσιας Διοίκησης και Αποκέντρωσης. Οι καταστάσεις και τα έντυπα που συντάσσονται και τα δικαιολογητικά που ισχύουν μέχρι σήμερα για τις πληρωμές αυτές, συνεχίζουν να συμπληρώνονται και να προσκομίζονται κατά τα προβλεπόμενα σε κάθε περίπτωση, και επισυνάπτονται στο δεύτερο φύλλο «ΓΙΑ ΤΟ ΕΛΕΓΚΤΙΚΟ ΣΥΝΕΔΡΙΟ», ενώ αντίγραφα παραμένουν και στη Δ,Ο.Υ. Οι αρμόδιοι Προϊστάμενοι είναι υπόλογοι για τον προληπτικό έλεγχο των πληρωμών αυτών σύμφωνα με τα οριζόμενα στις διάταξε ιςτηςπαραγρ.2τουάρθρου 29 του Ν. 2362/95, εδάφια α, β, δ. Το πρώτο φύλλο της «ΕΝΤΟΛΗΣ ΠΛΗΡΩΜΗΣ». («ΣΤΕΛΕΧΟΣ»), στέλνεται στο τέλος του έτους μαζί με όλα τα στελέχη που χρησιμοποιήθηκαν μέσα στο οικονομικό έτος, στο Ελεγκτικό Συνέδριο. Το δεύτερο φύλλο («ΓΙΑ ΤΟ ΕΛΕΚΤΙΚΟ ΣΥΝΕΔΡΙΟ»), στέλνεται μετά λογιστικά στοιχεία του μήνα για τον κατασταλτικό έλεγχο, στο Ελεγκτικό Συνέδριο. Το τρίτο φύλλο («ΓΙΑ ΤΟ ΑΡΧΕΙΟ ΤΗΣ Δ.Ο.Υ.), παραμένει στη Δ.Ο.Υ., αρχειοθετείται (κατά αύξοντα αριθμό) και φυλάσσεται στη Δ.Ο.Υ. τουλάχιστον για 10 έτη και μέχρι να ολοκληρωθεί ο έλεγχος από το Ελεγκτικό Συνέδριο. Για κάθε πληρωμή εκδίδεται μία «ΕΝΤΟΛΗ ΠΛΗΡΩΜΗΣ», πλην της πληρωμής της αποζημίωσης και των οδοιπορικών των δικαστικών αντιπροσώπων και γραμματέων, όπου θα εκδίδεται μία εντολή για το σύνολο των πληρωμών της ημέρας. Στην περίπτωση αυτή στη θέση «στο δικαιούχο», θα αναγράφεται το όνομα του πρώτου δικαιούχου και η ένδειξη «και λοιποί δικαιούχοι όπως η συνημμένη κατάσταση και δικαιολογητικά», ενώ στη θέση «δικαιούχος» της πράξης εξοφλήσεως θα αναγράφεται η ένδειξη «ως η συνημμένη κατάσταση και δικαιολογητικά». Στην κατάσταση αναγράφονται τα ονόματα των δικαιούχων, τα εισπραχθέντα ποσά και το σύνολο των πληρωμών της ημέρας για την αιτία αυτή. Αντίγραφο της κατάστασης αυτής παραμένει και στο αρχείο της Δ.Ο.Υ. Στη θέση «Ο ΠΡΟΪΣΤΑΜΕΝΟΣ ΤΗΣ Δ.Ο.Υ.» εκτός της υπογραφής του Προϊσταμένου, θα τίθεται και η σφραγίδα της υπηρεσίας. Η «ΕΝΤΟΛΗ ΠΛΗΡΩΜΗΣ» για τα έξοδα εκτέλεσης σε βάρος της περιουσίας οφειλετών του Δημοσίου συντάσσεται από το Τμήμα Εσόδων και εξοφλείται από το ίδιο. Για τα έξοδα μεταφοράς δημοσίων χρημάτων η «ΕΝΤΟΛΗ ΠΛΗΡΩΜΗΣ» συντάσσεται από το τμήμα που εντέλλεται την ανάληψη ή την κατάθεση των χρημάτων και εξοφλείται από το ίδιο. Για τα έξοδα μεταφοράς «αξιών» η «ΕΝΤΟΛΗ ΠΛΗΡΩΜΗΣ» συντάσσεται από το τμήμα Εσόδων. Η πληρωμή της αποζημίωσης και των οδοιπορικών των δικαστικών αντιπροσώπων και γραμματέων, γίνεται μόνο στις Δ.Ο.Υ., που λειτουργεί τμήμα εξόδων, το οποίο συντάσσει και εξοφλεί την «ΕΝΤΟΛΗ ΠΛΗΡΩΜΗΣ». Οι «ΕΝΤΟΛΕΣ ΠΛΗΡΩΜΗΣ», εμφανίζονται ως πληρωμές στη ληψοδοσία του μήνα, που έγινε η εξόφλησή τους. Κάθε τμήμα προμηθεύεται ξεχωριστά Βιβλία. Τα Βιβλία των «ΕΝΤΟΛΩΝ ΠΛΗΡΩΜΗΣ» θα στέλνονται στις Δ.Ο.Υ. από την Υ.Δ.Ε.Α.Δ., θα παραλαμβάνονται από αυτές, θα φυλλομετρούνται και θα φυλάσσονται όπως το αποδεικτικά είσπραξης με ευθύνη του αρμοδίου Προϊσταμένου τμήματος. Ο νέος τρόπος της λογιστικής τακτοποίησης των ανωτέρω πληρωμών θα αρχίσει από 1.1.1998 και αφού εκτυπωθούν τα νέα έντυπα και εφοδιαστούν μ' αυτά οι Δ.Ο.Υ. Η εν λόγω απόφαση προκαλεί δαπάνη στον Κρατικό Προϋπολογισμό 10.000.000 δρχ., η οποία θα προκύψει από την εκτύπωση του νέου εντύπου και θα βαρύνει τον Κ.Α.Ε. 1611 του ειδικού φορέα 620 του Υπουργείου Οικονομικών. Ακολουθούν Υποδείγματα. Σύμφωνα με την αριθ. 1097263/5729/0016/ 18-22 Οκτ. 2001 (ΦΕΚ Β` 1440)απόφαση Υπουργού Οικονομικών,  "1. Από 1.1.2002, η πληρωμή του αναλογούντος τόκου σε περίπτωση έντοκης επιστροφής αχρεωστήτως εισπραχθέντων δημόσιων εσόδων ενεργείται από τις Δημόσιες Οικονομικές Υπηρεσίες (Δ.Ο.Υ.) με την έκδοση "ΕΝΤΟΛΗΣ ΠΛΗΡΩΜΗΣ" χωρίς να απαιτείται η έκδοση συμψηφιστικών χρηματικών ενταλμάτων, από τις ΥΔΕ. 